پائیریٹس اف دی کریبیئن:آن سٹرینجر ٹائیڈز

***پائیریٹس آف دی کیریبیئن: اؤن سٹرینجر ٹائیڈز*** 2011 وچ رلیز ہوئی اک امریکی  فینٹیسی اتے خیالی فلم اے۔ ایہہ ''پائیریٹس آف د کیریبیئن'' فلم لڑی دا چوتھا حصہ اے اتے *[[پائیریٹس آف دی کیریبیئن:ایٹ ورلڈز اینڈ|ایٹ ورلز اینڈ]]* (2007) دا اگلا حصہ اے۔ ایہہ لڑی دی پہلی فلم اے جسنوں گور وربنسکی ولوں ڈاریکٹ نہیں کیتا گیا، اسدی بجائے اس فلم دی ڈریکشن روب مارشل نے کیتا اے۔ اس فلم دا پروڈیؤسر جیری برکہیمر اے۔ اس فلم دا کتھانک ٹم پاورس دے ناول *[[اؤن سٹرینجرز ٹائیڈس]]* اپر مشتمل اے۔ اس فلم وچ جیک سپیرو (جونی ڈیپّ) دا ساتھ اینجیلیکا (پینیلوپ کروز)، *مرتنجے امرت* دی کھوج وچ دندی اے۔ اس فلم وچ *جیک سپیرو* دا ساہمنا *بلیکبیئرڈ* نال ہندا اے۔ اس فلم دا اساری والٹ ڈزنی پکچرز ولوں کیتا گیا اے اتے امریکہ وچ اسنوں 20 مئی، 2011 نوں رلیز کیتا گیا سی۔ ایہہ اس لڑی دی پہلی فلم اے جسنوں ڈزنی ڈجٹل 3-ڈی اتے آئیمیکس 3ڈی فارمیٹاں وچ رلیز کیتا گیا سی۔

*[[پائیریٹس آف دی کیریبیئن:ڈیڈ مینز چیسٹ|ڈیڈ مینز چیسٹ]]* اتے ایٹ ورلڈز اینڈ دے اساری ویلے لکھاریاں ٹیڈ الیئٹ اتے ٹیری روشیؤ نوں *پاورس* دے ناول *[[اؤن سٹرینجر ٹائیڈس]]* بارے پتہ لگیا، اتے اوہناں نوں لگیا کہ اس لڑی وچ اک نویں فلم بناؤن لئی ایہہ بہت ڈھکواں ناول اے۔ 2007–2008 دی رائیٹرز گلڈ توں پچھوں ڈیپّ اتے لکھاریاں نے ملکے اس فلم دی کہانی فلماؤن متعلق وچار کیتا۔ اس فلم دی پرنسیپل فوٹوگرافی جون توں نومبر 2010 وچ 106 دناں وچ کیتی گئی جس وچ ہوائی، انگلینڈ، پورٹو ریکو اتے کیلیفورنیئا دیاں تھاواں شامل سن۔ اس فلم دے اساری وچ 3ڈی کیمریاں دا استعمال کیتا گیا سی جہڑے کہ 2009 وچ بنی فلم *[[اوتار (2009 فلم)|اوتار]]* وچ ورتے گئے سن۔ اس فلم دے وزوئل افیکٹاں وچ دس کمپنیاں شامل سن۔ ایہہ فلم دنیا وچ اج تک بنیاں سبھ توں مہنگیاں فلماں وچ پہلے ستھان تے اے اتے فلم نوں بناؤن اتے 379 ملیان ڈالراں دا خرچ آیا سی۔

*اؤن سٹرینجر ٹائیڈز* نے رلیز ہون اپر بہت سارے بوکس آفس ریکارڈ توڑے، اتے ایہہ فلم سبھ توں ودھیرے کمائی کرن والیاں فلماں وچوں 24ویں ستھان اتے آؤندی اے۔ اس فلم نوں ملیاں-جلیاں آلوچناواں ملیاں جس وچ اس فلم دی کہانی، ڈریکشن اتے مولک تتاں دی گھاٹ لئی اسدی تنقید ہوئی جدکہ اداکاری، ایکشن، سنگیت، وزوئل پرجذبات اتے گھٹ لمبائی کارن اس فلم دی سراہنا ہوئی۔ اس فلم دا اگلا حصہ *[[پائیریٹس آف دی کیریبیئن:ڈیڈ مین ٹیلز نو ٹیلز|ڈیڈّ مین ٹیلز نو ٹیلس]]* 2017 وچ رلیز کیتا گیا سی۔

## کہانی
لنڈن وچ، اپنے جگری دوست جوشمی گبس نوں بچاؤن دی ناکامیاب کوشش توں بعد جیک سپیرو نوں پھڑھکے راجے *جورج دوجے* دے ساہمنے پیش کیتا جاندا اے۔ راجا جیک نوں سپین دے راجے توں پہلاں مرتنجے امرت دی کھوج لئی زور دندا اے۔ جیک دا پرانا شریک، کپتان ہیکٹر باربوسا، جہڑا کہ ہن برناطوی روئل نیوی دی سیوا کر رہا اے اتے جہڑا اپنا جہاز *بلیک پرل* اتے اپنی اک لتّ گوا چکا اے، اس مہم دا مکھی اے۔

جیک اس پیش کش نوں ٹھکرا دندا اے اتے بھجّ جاندا اے۔ اوہ اپنے پیؤ *کپتان ٹیگ* نوں ملدا اے، جہڑا کہ اسنوں امرت دی رسم توں چیتن کردا اے۔ جیک نوں پتہ لگدا اے کہ کوئی اسدی نقل کر رہا اے اتے امرت دی کھوج لئی گروہ بھرتی کر رہا اے۔ نقل کرن والی *اینجیلیکا* ہندی اے جہڑی کہ جیک دی سابقہ پریمکا اے اتے ظالم سمندری لٹیرے بلیکبیئرڈ دی دھی اے۔ بلیکبیئرڈ اک خطرناک جادو جاندا اے اتے جس نال اوہ اپنے جہاز اپر قابو رکھدا اے۔ اینجیلیکا ولوں جیک نوں پھڑھ کے بلیکبیئرڈ دے جہاز اپر کاما رکھ لیا جاندا اے۔ گبس فانسی توں بچ جاندا اے کیونکہ اوہ امرت دی کھوج کرن والے نقشے نوں یاد کر لیندا اے اتے باربوسا دے ساہمنے اگّ لا دندا اے جس نال باربوسا نوں اسنوں اپنے نال لجانا ہی پیندا اے۔

اسے دوران بلیکبیئرڈ دے جہاز اپر بغاوت دی اکامیاب کوشش کرن توں بعد، جیک نوں امرت دی کھوج لئی گروہ دی اگوائی کرن لئی زور پایا جاندا اے۔ بلیکبیئرڈ نوں اس امرت دی بہت لوڑ ہندی اے کیونکہ اسنوں بھوکھبانی ولوں پتہ لگدا اے کہ پندراں دناں دے اندر اسدی موت کسے اک لتّ والے آدمی دے ہتھوں ہونی طے اے، جہڑا کہ باربوسا ہندا اے۔ جیک نے دو چاندی دے پیالے نوں لبھنا ہندا اے، جہڑے کہ اک گواچے ہوئے جہاز *سینٹیاگو* اپر موجود ہن۔ اس امرتی پانی نوں اکو ویلے دو انساناں ولوں ایہناں ہی دو پیالیاں وچ پیتا جانا ہندا اے۔ اک پیالے وچ جلپری دے ہنجھو ہونے چاہیدے ہن جہڑے کہ جیون ودھاؤندے ہن اتے دوجا پیالہ پین والا اسے وقت مر جاندا اے اتے اسدی عمر پہلے پیالے نوں پین والے انسان نوں لگ جاندی اے۔ جیک نوں ایہہ وی پتہ لگدا اے کہ *بلیک پرل* نوں پھڑھ کے بلیکبیئرڈ نے جادو نال دوجے ہور بہت سارے جہازاں وانگ سنگیڑ کے اک بوتل وچ پا لیا اے۔

بلیکبیئرڈ دا جہاز وھائیٹکیپ کھاڑی ول ودھدا اے جتھے اوہناں نے اک جلپری اتے اسدے ہنجھوآں دی تلاش کرنی ہندی اے۔ جلپریاں گروہ اپر اک جانلیوا حملہ کر دندیاں ہن جہناں نوں جیک اک وڈا دھماکہ کرکے بھجا دندا اے۔ پر اک جلپری پھڑی جاندی اے جس نال اک بندی پادری پھلپ سوفٹ نوں پیار ہو جاندا اے۔ اک انجان جزیرہ اپر پہنچ کے اینجیلیکا اتے بلیکبیئرڈ جیک نوں اوہ دوویں پیالے لیاؤن لئی کہندے ہن۔ جیک اوہناں پیالیاں نوں دی تلاش وچ اک پرانے جہاز اپر جاندا اے پر باربوسا وی اتھے موجود ہندا اے۔ دوواں نوں لگدا اے کہ سپینیاں نے پیالے اوہناں توں پہلاں لبھّ لئے ہن کیونکہ لبھن تے وی اوہ پیالے اوہناں نوں اس جہاز اپر نہیں ملدے۔

جیک اتے باربوسا سپینیاں دے گروہ وچوں پیالے چوری کرن دی صلاحَ بناؤندے ہن۔ باربوسا دسدا اے کہ اوہ بلیکبیئرڈ توں *بلیک پرل* تے کیتے حملے لئی بدلہ لینا چاہندا اے، جس نال اسدی اک لتّ وڈھی جاندی اے۔ جیک اتے باربوسا پیالے چوری کرکے بھجن وچ کامیاب ہو جاندے ہن۔ اسے دوران سیرینا (پھڑھی ہوئی جلپری)، پھلپ دے پیار دی چال وچ پھس کے اک ہنجھو دے دندی اے۔ بلیکبیئرڈ اس ہنجھو نوں اپنے کول رکھ لیندا اے اتے جلپری نوں اتھے ہی مرن لئی چھڈّ دندا اے اتے پھلپ نوں دھکے نال اپنے نال لے جاندا اے۔ جیک پیالے لے کے مڑ آؤندا اے اتے بلیکبیئرڈ نال اینجیلیکا دی سرکھیا، جیک دی کمپاس (جس نوں بلیکبیئرڈ پیالے لین توں پہلاں استوں کھوہ لیندا اے) اتے گبس دی آزادی نوں لے کے سودا کردا اے۔ اس بدلے جیک بلیکبیئرڈ نوں اوہ پیالے دین اتے اسنوں امرت والے جھرنے دے کول لجان دا وعدہ کردا اے۔ *بلیکبیئرڈ* منّ جاندا اے اتے گبس نوں کمپاس سمیت چھڈّ دتا جاندا اے۔

امرت والے جھرنے تے پہنچ کے *بلیکبیئرڈ* دے گروہ دا ساہمنا باربوسا دے انگریزی فوج نال ہندی اے۔ باربوسا اتے بلیکبیئرڈ اک دوجے نال لڑدے ہن۔ اچانک اتھے سپینی آ جاندے ہن اتے جھرنے نوں نشٹ کرن لگدے ہن کیونکہ اوہناں دا مننا اے اسدی طاقت ربّ دے خلاف اے۔ اوہ پیالیاں نوں چبا کرکے اک جھرنے وچ سٹّ دندے ہن۔ باربوسا پچھیوں *بلیکبیئرڈ* دے زہریلی تلوار مار دندا اے اتے اسنوں بچاؤندی ہوئی اینجیلیکا دے ہتھ تے تلوار وجع جاندی اے، جس نال اسدے سریر وچ وی زہر پھیل جاندا اے۔ جیک اینجیلیکا نوں زخمی حالت وچ ویکھدا اے تاں اوہ پیالیاں نوں لبھن لئی ادھر-ادھر ہتھ پیر مارنا شروع کر دندا اے۔ باربوسا بلیکبیئرڈ دی جادوئی تلوار چکّ لیندا اے اتے اسدے جہاز اتے گروہ نوں اپنے قابو وچ کر لیندا اے۔ بلیکبیئرڈ دے ورودھتا دے باو جود وی سپینی اس جھرنے دے اک تھم نوں ڈیگن وچ کامیاب ہو جاندے ہن جس نال اوہ جھرنا وی نشٹ ہو جاندا اے۔ جھرنے دے مندر دے لگبھگ ختم ہون تے سپینی فوج اتھوں چلی جاندی اے۔ لڑائی دوران پھلپ نوں اک تلوار لگ جاندی اے اتے اوہ بری طرحاں زخمی ہو جاندا اے، پر اوہ سیرینا نوں بچاؤن لئی واپس جاندا اے۔ سیرینا گواچے ہوئے پیالے جیک نوں لیا کے دندی اے اتے اسنوں کہندی اے کہ اسدے ہنجھو نوں ضایع نہ کرے۔ سیرینا مر راے پھلپ کول جاندی اے اتے اسنوں کہندی اے کہ جے اوہ چااے تاں اوہ اسنوں بچا سکدی اے۔ جدوں پھلپ استوں معافی منگدا اے تاں اوہ اسنوں چمدی اے اتے پانی دے ہیٹھاں لے جاندی اے۔

بلیکبیئرڈ اتے اینجیلیکا دوویں مر راے ہندے ہن، کہ جیک نشٹ کیتے جھرنے وچوں پیالیاں وچ کجھ آخری بوندا بھر لیندا اے اتے اک پیالے وچ جلپری دا ہنجھو ہندا اے۔ ایہہ جاندے ہوئے کہ اوہناں وچوں اک نوں مرنا پینا اے، اس لئی اوہ ہنجھو والا پیالہ لے کہ اینجیلیکا کول جاندا اے اتے اسنوں پین لئی کہندا اے۔ ایہہ پیالہ کھوہ کے بلیکبیئرڈ آپ پی لیندا اے اتے اینجیلیکا نوں دوجا پیالہ پین لئی بینتی کردا اے، جس نال اینجیلیکا مر جاوے گی اتے بلیکبیئرڈ نوں اسدی عمر لگ جاوے گی۔ اینجیلیکا منّ جاندی اے اتے دوجا پیالہ پی لیندی اے۔ جیک اینجیلیکا نوں گوا کے دکھی ہندا اے پر اچانک اوہ دسدا اے کہ استوں غلطی ہو گئی اے۔ بلیکبیئرڈ دے پیالے وچ ہنجھو نہیں سی جدکہ اینجیلیکا دے پیالے وچ ہنجھو سی۔ اوہ دوویں جیک توں بہت ناراض ہندے ہن کہ جیک نے ایہہ جان-بجھّ کے کیتا اے۔ اینجیلیکا دے زخم بھر جاندے ہن اتے بلیکبیئرڈ نوں اس جھرنے دا پانی ویکھدے-ویکھدے ہی کھا جاندا اے۔

انت وچ جیک اتے اینجیلیکا دوویں اک دوجے لئی اپنا پیار ظاہر کردے ہن پر جیک نوں اس اپر یقین نہیں اے اتے اوہ اسنوں اک جزیرہ تے اکلا چھڈّ دندا اے۔ بلیکبیئرڈ دے جہاز اپر قبضہ کرن توں بعد باربوسا لٹیریاں دی زندگی وچ پھر مڑ آؤندا اے۔ جیک گبس نوں لبھدا اے، جہڑا کہ بدلہ لین لئی اسدی کمپاس ورتدا اے۔ گبس کول بوتل وچ سنگڑیا ہویا بلیک پرل جہاز اے اتے اس توں علاوہ اس کول اوہ سارے جہاز وی ہن جہناں نوں بلیکبیئرڈ نے جادو نال بوتلاں وچ بند کر دتا سی۔ اوہ دوویں اتھوں نکلدے ہن، اس امید نال کہ *بلیک پرل* بوتل وچوں نکل کے اپنے صحیح سائز وچ آ جاوے۔

اک پچھلے سین وچ *بلیکبیئرڈ* ولوں بنایا گیا جیک سپیرو دا گڈا اینجیلیکا نوں لبھدا اے اتے اوہ مسکراؤندی اے۔

## پاتر

* جونی ڈیپّ، کپتان جیک سپیرو
* پینیلوپے کروز، اینجیلیکا
* جووفری رش، کپتان ہیکٹر باربوسا
* اان مکشین، بلیکبیئرڈ (پائیریٹس آف د کیریبیئن) بلیکبیئرڈ
* کیون مکنالی، جوشمی گبس
* سیم کلافن، پادری پھلپ سوفٹ
* ایسٹرڈ برگیس-فرسبے، سیرینا (جلپری)
* سٹیفن گراہم، سکرم
* گریگ ایلس، لیفٹینینٹ تھیوڈور گرووس
* ڈیمیئن او-ہیئر، لیفٹینینٹ جلیٹ
* اؤسکر جینادا، سپینیارد
* رچرڈ گرفتھس، راجا جورج دوجا
* کیتھ رچرڈس، کپتان ٹیگ
* گیما وارڈ، تمارا (جلپری)
* جوڈی ڈینچ، سوسائٹی لیڈی
* اان مرسر، کوارٹرماسٹر
* روبی کیء، کیبن والا منڈا
* کرسٹوفر فیئربینک، ازیکیئل
* یوکی ماتسزاکی، گاریگ
* برونسن ویب، رسوئیا
* سٹیو ایویٹس، پرسر
* ڈیریک میئرس، ماسٹر آف آرمز
* ڈیؤبیا اوپیری
* سبیسٹیئن آرمیسٹو، سپین دا راجا، فردیناند
* اینتن لیسر، لورڈ جون کارٹیرٹ
* روجر ایلم، پردھانوزیر ہینری پیلہیم
* پول بیزلی، سلمان

## حوالے

## باہرلے لنک

* 
* 
* 
* 
* 
* 

گٹھ:2011 دیاں فلماں
گٹھ:انگریزی فلماں
گٹھ:امریکی فلماں
گٹھ:پائیریٹس آف دی کیریبیئن فلم لڑی
گٹھ:فلماں